လှေဦးစို စို၊ လှေဦးခြောက် ခြောက်

လှေဦးစို စို၊ လှေဦးခြောက် ခြောက် သည် မြန်မာဆိုရိုးစကား ဖြစ်သည်။

အဓိပ္ပာယ်

“လှေဦးစို စို၊ လှေဦးခြောက် ခြောက်” ဆိုသည်မှာ တံငါသည်များ၏ ဘဝကို ပုံဖော်သော ဆိုရိုးစကားဖြစ်သည်။

   “လှေဦးစို စို” ဆိုသည်မှာ “လှေဦး” (လှေ၏ဦးပိုင်း) “စို” (ရေစိုနေခြင်း) ဖြစ်ပါက “စို” (စားဝတ်နေရေး ပြေလည်ခြင်း၊ ဝင်ငွေရှိခြင်း) ဟု ဆိုလိုသည်။ လှေဦး ရေစိုနေခြင်းသည် တံငါသည်များ ငါးဖမ်းရန် ထွက်သွားခြင်းကို ရည်ညွှန်းပြီး ငါးဖမ်းမိပါက စားဝတ်နေရေး ပြေလည်သည်။
   “လှေဦးခြောက် ခြောက်” ဆိုသည်မှာ “လှေဦး” (လှေ၏ဦးပိုင်း) “ခြောက်” (ရေမစိုဘဲ ခြောက်သွေ့နေခြင်း) ဖြစ်ပါက “ခြောက်” (စားဝတ်နေရေး မပြေလည်ခြင်း၊ ဝင်ငွေမရှိခြင်း) ဟု ဆိုလိုသည်။ လှေဦး ခြောက်သွေ့နေခြင်းသည် တံငါသည်များ ငါးဖမ်းရန် မထွက်ခြင်းကို ရည်ညွှန်းပြီး ငါးမဖမ်းပါက စားဝတ်နေရေး မပြေလည်ပါ။

ဆိုလိုသည်မှာ တံငါသည်များသည် နေ့စဉ် ငါးဖမ်းမှသာ စားဝတ်နေရေး ပြေလည်ပြီး ငါးမဖမ်းပါက စားဝတ်နေရေး ခက်ခဲကြောင်းကို ဖော်ပြသည်။ ဤဆိုရိုးစကားသည် နေ့စဉ်လုပ်ကိုင်စားသောက်ရသော လူတန်းစားများ၏ ဘဝကို ထင်ဟပ်စေသည်။ “လှေဦးခြောက် ခြောက်၊ လှေဦးစို စို” စကားပုံလည်းရှု။ “လှေဦးစိုမှ ပါးစပ်စိုသည်။ လှေဦးခြောက်လျှင် ပါးစပ်ခြောက်သည်” ဟူ၍လည်း အသုံးပြုသည်။

ကိုးကားချက်များ

   "အဘဉာဏ်တို့လို တံငါသည်များဘဝမှာ လှေဦးစိုမှ ပါးစပ်စိုသည်။ လှေဦးခြောက်လျှင် ပါးစပ်ခြောက်သည်ဟု ပြောစမှတ်ပြုကြသည်။" [၁၃၄၁] ရေပြာ။ ၁၂၁။

ဆက်စပ်ဖတ်ရှုရန်
လှေဦးခြောက် ခြောက်၊ လှေဦးစို စို စကားပုံ။
ကိုးကား

Category:မြန်မာဆိုရိုးစကားများ